kardosdrur/scandi-wiki huggingface dataset:
Lake Havasu City

Lake Havasu City er en by, der ligger i Mohave County, i delstaten Arizona, USA, tæt ved Colorado River vest for byen Kingman.

Lake Havasu City er et populært turiststed, som ligger på Colorado-floden og i nærheden af Parker-dæmningen, som forbinder Arizona og Californien og danner en flot sø med mulighed at dyrke forskellige sportsgrene.

Kædesavgiganten Robert P. McGulloch startede det planlagte samfund i 1963 for sine ansatte i den ensomme del af Arizona-ørknen, som blev kaldt Site 6 – et hvilested efter den 2. verdenskrig, og en landingsbane, hvor pilotelever kunne øve. Mere end 23.000 mennesker kalder nu dette område for deres hjem, hvor fiskeri og sejlture er mulige året rundt.

Californiens kædesavsgigant Robert McGulloch flyttede sin fabrik til Lake Havasu i 1964. Ifølge den lokale legende sad Robert McGulloch og hans partner C.V. Wood Jr. en aften i 1968 foran fjernsynet, da speakeren Johny Carson sagde at den legendariske London Bridge var til salg. McGulloch drejede sig mod Wood og sagde:- "Lad os købe den", og de gjorde det for 2.400.000 dollars. Den historiske bro på over 33.000 tons blev skilt, hver sten forsynet med nummer, afskibet til Arizona-ørknen, og samlet igen over det nye løb af Lake Havasu. Broen blev byens attraktion og det andetstørste turisttrækplaster i Arizona efter Grand Canyon. McGulloch døde i 1977 og 10 år senere blev hans kædesavefabrik, som beskæftigede 1.800 mennesker, flyttet til Tucson. Uden turisme ville Lake Havasu City være forsvundet som sandkorn i Mojave ørknen. McGullochs impulsive køb af London Bridge blev byens redning efter at fabrikken blev flyttet.

Kilde 
 

Byer i Arizona
Sedona

Sedona ligger i Coconino County, i delstaten Arizona, USA, tæt ved byen Flagstaff.

Byen Sedona har en kort men interessant historie. Den blev grundlagt i 1902 af et ungt ægtepar fra Missouri, Carl og Sedona Schnebly. I starten i 1960'erne blev den til en kunstkoloni, og i 1970'erne eksploderede tilstrømningen af pensionister.

Kilde 
 

Byer i Arizona
Sierra Vista

Sierra Vista ligger i Cochise County i delstaten Arizona, USA.

Sierra Vista, som ligger på skråningerne af Huachuca Mountains (fra spansk: "bjergudsigt"), blev anerkendt som by i 1960. Dens eksistens er baseret på Fort Huachuca, en amerikansk militærbase grundlagt i 1877 som udkigspost i kampen mod Apacherne.

Kilde 
 

Byer i Arizona
Kvissel Kirke

Kvissel Kirke, indviet 23. november 1919, beliggende i Kvissel, ca. 10 km vest for Frederikshavn.

Ved grundstenens nedlæggelse d. 30. august 1918 stod der i Vendsyssel Tidende:

Grundstenen til Kvissel Kirke nedlagdes i dag af biskoppen over Aalborg Stift, Chr. Ludwigs. Trods det ustadige bygevejr var der mødt 300 mennesker på kirkepladsen, hvor den ny kirke får en så smuk beliggenhed, som få kirker i Vendsyssel. Helt over den lille stationsby ligger kirke-bakken 35 meter over havet, hvis rand tydeligt øjnes fra Frederikshavn til Skagen.

Ud over den store flade mod nord ses den store mose-strækning, hvoraf kirkerne i Jerup, Aalbæk og Sørig dukker op. Solen skinner på de hvide Raabjerg miler, der også ses tydeligt, og helt ude på spidsen ses kirken i Skagen og fyrtårnet på Grenen.

Mod øst skinner solen på den gamle kirke i Elling, den af egnens kirker, som den nye kirke mest kommer til at ligne. Bag Elling kirke ser man Hirtsholmene, og mod syd og vest danner Flade og Tolne bakker grænsen for den storslåede udsigt.

I dag, 2005, kan man ikke se så langt, da bevoksningen i Kvissel og resten af Vendsyssel har ændret sig.

Galleri

Eksterne kilder og henvisninger 

 Kvissel Kirke  hos nordenskirker.dk
 Kvissel Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Grundsten

En grundsten kan være et fundament af kampesten eller en indmuret hjørnesten.

En grundstensnedlæggelse er en ceremoni, der finder sted ved et byggearbejdes start. En variant er en indmuringsceremoni hvor grundstenen bliver indmuret som hjørnesten eller sten som er forsynet med en inskription indmuret et synligt sted.

Det nedlagte, som indstøbes i fundamentet, kan være en æske, kapsel eller lignende, som indeholder relevante oplysninger om bygningens forhistorie, arkitekt eller den person, som bygningen er opkaldt efter etc. Der kan også nedlægges tidens gangbare mønter og et såkaldt grundlæggelsesdokument. 

Normalt er det en betydningsfuld person, som bliver udvalgt til at foretage grundstensnedlæggelsen.

Kilder
   af arkitekterne Erik Schiødte og Carl Brummer 
  "grundsten" hos Den Danske Ordbog, Ordnet.dk/ddo

Eksterne henvisninger

Bygningsdele
Salmonsens
Gøngehøvdingen (film fra 1961)

Gøngehøvdingen er en dansk film fra 1961, skrevet og instrueret af Annelise Hovmand efter Carit Etlars bog af samme navn.

Handling 

I krigsåret 1658 er vinteren så iskold og barsk at bælterne er frosset. Svenskekongen Karl X Gustav, der er draget med sin hær fra Tyskland og som nu opholder sig i Jylland, kan derfor uden problemer gå over bælterne med hele sin hær og videre mod København. På Sydsjælland kæmper gøngerne, under ledelse af Svend Poulsen, som kaldes for Gøngehøvdingen, mod den svenske overmagt. Svend får en uofficiel opgave af Kong Frederik 3.; Svend skal til Vordingborg Kirke for at hente 50.000 Rigsdaler og nogle værdipapirer, der tilhører Kongen. De skal bringes fra Vordingborg til København. Pengene skal benyttes til Københavns forsvar, og det er vigtigt at de når frem i tide. Svend får hjælp af sin svoger Ib Abelsøn og hele den store og gøngeflok. Sammen forsøger Svend og Ib at komme forbi de svenske linjer så lydløst som muligt, men det er ikke så let når man jagtes af en vanvittig gal tysk kaptajn og hans heks til guide.

Medvirkende
Svend "Gønge" Poulsen spilles af Jens Østerholm.
Ib Abelsøn spilles af Dirch Passer.
Kaptajn Manheimer spilles af Hans Kurt. 
Kulsoen spilles af Birgitte Federspiel. 
Kong Frederik 3. spilles af Mogens Wieth. 
Inger Dam spilles af Ghita Nørby. 
Oberst Sparre spilles af Georg Årlin.
Tam spilles af Ove Sprogøe.
Hans Nansen spilles af Asbjørn Andersen.

Eksterne henvisninger 
 

Danske film fra 1961
Film baseret på bøger
Film instrueret af Annelise Hovmand
Jens Østerholm

Jens Østerholm f. Jensen (25. april 1928 i Hvissinge, Glostrup – 13. november 2006) var en dansk skuespiller.

Jens Østerholm var typograf og blev elev på Odense Teater. Han skiftede til Det Kongelige Teaters elevskole, hvor han blev uddannet i 1954. Han var engagement på Odense Teater til 1960, hvorefter han kom til Allé Scenen. I midten af 1960'erne var han nogle år tilknyttet svensk tv-teater og flittigt brugt der. Derefter var Østerholm ansat på Det Kongelige Teater, Aalborg Teater og Odense Teater samt en række andre teatre.

I begyndelsen af 1960'erne havde han endvidere en lovende karriere som filmskuespiller, men det blev dog mest ved løfterne.

Filmografi 
Jens Østerholm har medvirket i disse film:

 De sjove år – 1959.
 Ullabella – 1961.
 Gøngehøvdingen – 1961 (titelrollen).
 Weekend – 1962.
 Dronningens vagtmester – 1963 (som Gøngehøvdingen).
 To – 1964.
 Kys til højre og venstre – 1969.
 Min søsters børn når de er værst – 1971.
 Farlige kys – 1972.
 Mafiaen, det er osse mig – 1974.

Han har endvidere medvirket i tv-julekalenderene Torvet og Jul på Slottet.

Eksterne henvisninger 
 
 

Skuespillere fra Danmark
Rimsø Præstegård

Rimsø Præstegård ligger på Norddjursland i Rimsø, Rimsø Sogn. Den bygningsfredede stråtækte bindingsværkgård blev grundlagt i 1593 og er siden blevet ombygget. Fredningen stammer fra 1959. Rimsø Præstegård er i øvrigt landets længste.

Ved siden af præstegården ligger Rimsø Kirke. Der findes en meget flot runesten med et sjældent eksempel på lønskrift og en af Mester Horders smukke stenportaler.

Referencer 

Fredede bygninger, konstruktioner og anlæg i Norddjurs Kommune
Fredede præste- og bispegårde i Danmark
Tour Montparnasse

La tour Montparnasse også kendt som tour Maine-Montparnasse er en 209 meter høj skyskraber i Paris, beliggende sydøst for Eiffeltårnet. Bygningen er opført i perioden 1969-1973 og var den højeste i Frankrig indtil 2011. Per januar 2018 er den den 18. højeste skyskraber i EU. Bygningen er placeret ovenover den underjordiske metrostastion Montparnasse – Bienvenüe. Den er primært indrettet som en kontorbygning på 59 etager. Der er dog en restaurant på 56ende etage kaldet Ciel de Paris (dansk: Paris himmel).

Eksterne henvisninger 

 https://www.tour-montparnasse.fr – Tour Montparnasse' officielle hjemmeside

Skyskrabere
Bygninger, konstruktioner og anlæg i Paris
15. arrondissement
Tårne i Frankrig
Krysantemumbombe

En Krysantemumbombe er en type fyrværkeri, som anvendes af professionelle fyrværkere. Den er enten kuglerund eller cylinderformet og skydes højt op i luften af en krudtladning i et affyringsrør. Bomben antændes ved afskydningen og eksploderer i stor højde, hvor den spreder lyseffekter i en stor kugle eller buket. En type giver en effekt, der kaldes krysantemum. Efter en tragisk ulykke brugte medierne det navn.

Krysantemumbomber er luftbomber, idet de bringes til eksplosion i luften. De er ulovlige for menigmand, da forkert brug kan medføre store skader. En lignende type fyrværkeri fås i almindelig handel. Det er mindre kugler, der sendes til vejrs med en raket.

Kilder og henvisninger

 Fyrværkeri på borger.dk

Fyrværkeri
Carlsberg Laboratorium

Carlsberg Laboratorium er en internationalt anerkendt forskningsinstitution beliggende i Valby. Det blev oprettet i 1875 af Carlsbergs grundlægger J. C. Jacobsen, som mente at det var nødvendigt at forstå øllets kemi bedre for at kunne forbedre dets kvalitet.

Særligt for Carlsberg Laboratorium er at det ikke må holde vigtige forskningsresultater hemmelige, f.eks. af konkurrencehensyn, og i 1877 besluttede bestyrelsen at der jævnligt skulle udgives et tidsskrift, der omhandlede disse resultater.

I 1876 blev Carlsberg Laboratorium lagt under Carlsbergfondet og opdelt i en kemisk og en fysiologisk afdeling, disse to afdelinger blev i 2004 samlet til en enkelt afdeling. I en årrække bestod der også en gærgenetisk afdeling. Carlsberg Laboratorium kom igen under Carlsberg i 1972 og fik gennemført en større udvidelse i 1976. I dag er institutionen en del af Carlsberg Forskningscenter.

Nogle af laboratoriets tidlige og internationalt kendte resultater var:

 1883: Etablering af en generel metode til kvantificering af nitrogen i organiske stoffer (Johan Kjeldahl, Leder af Kemisk Afdeling fra 1876-1900).
 1883: Metode til rendyrkelse af gær, ikke kun fri for bakterie, men også fri for vildgær (Emil Chr. Hansen, Leder af Fysiologisk Afdeling 1879-1909).
 1909: Etablering af pH-begrebet og dets vidtrækkende, grundlæggende og praktiske vigtighed (S.P.L. Sørensen, Leder af Kemisk Afdeling 1901-1938).
 Opdagelse af den homothalliske livscyklus i spirende gær og den mendelske segregation af dets gener (Øjvind Winge, Leder af Fysiologisk Afdeling 1933-1956).
 Banebrydende proteinkemi, i særdeleshed proteolytiske enzymer og proteiners dynamiske natur (Kaj Ulrik Linderstrøm-Lang, Leder af Kemisk Afdeling 1938-1959).

Direktører

Ekstern kilde/henvisning 
 Carlsberg Forskningscenter (på engelsk) 

Virksomheder i København
Etableret i 1875
Laboratorium
Fredede bygninger, konstruktioner og anlæg i Københavns Kommune
Carlsberg Byen
Fredede industribygninger og tekniske anlæg i Danmark
Akkumulator (processor)

Akkumulator eller regneregister er betegnelsen som bruges om et af de såkaldte registre der findes i en cpu/mikroprocessor; "hjernen" i en computer.

Et register er et elektronisk delkredsløb, som kan opbevare eller "huske" et binært tal. Antallet og navnene på registrene varierer med de forskellige typer mikroprocessorer, men det vigtigste og mest brugte register kaldes for akkumulatoren. Dette akkumulator-register kan man betragte som processorens "arbejdsbord"; får processoren f.eks. ordre (fra et computerprogram) om at regne på to tal, vil den typisk hente det ene tal ind i akkumulatoren, læse det andet tal, og foretage selve regneoperationen i akkumulatoren. Er det et mellemresultat der skal regnes videre på, kan processoren ofte fortsætte direkte med næste beregnings-instruktion uden at skulle indlæse det første tal i den nye beregning; tallet ligger jo allerede i akkumulatoren.

Se også 
 Indeksregister
 Maskinkode

Digitale hukommelser
Mikroprocessorer
Rodney Anoai

Rodney Anoai (2. oktober 1966 – 23. oktober 2000) var en professionel wrestler med kunstnernavnet Yokozuna.
Selve ordet Yokozuna (横綱 yokozuna) er det japanske udtryk for den højeste rang inden for sumobrydning.
Rodney Anoai var fra Samoa i Polynesien og han har ikke været sumobryder.

Rodney Anoai/Yokozuna blev verdenskendt som den enorme wrestler hos World Wrestling Federation, og han vejede op til 325 kg. I 1993 besejrede han Bret Hart for at vinde WWFs World Title, dog kun for at tabe den igen sekunder efter til Hulk Hogan.

Rodney Anoai/Yokozuna erobrede dog titlen ved at besejre Hulk Hogan nogle måneder senere. Yokozuna blev så besejret af Bret Hart i 1994 og nåede aldrig at vinde titlen tilbage.

Rodney Anoai/Yokozuna er dog nok mere kendt for sine berømte kampe mod The Undertaker i 1994.

Eksterne henvisninger 

 
 

Wrestlere
Samoa
Dungeon of Doom

Dungeon of Doom var en gruppe wrestlere i World Championship Wrestling, der eksisterede fra 1995 til 1997. 

Det var Kevin Sullivan, der skabte og blev leder af Dungeon of Doom i 1995 med det mål at eliminere den daværende WCW-verdensmester Hulk Hogan og Hulkamania. 

Udover Kevin Sullivan (The Taskmaster) var bl.a. The Shark, The Zodiac, Meng, The Babarian, Lex Luger, The Giant, Loch Ness, The Yeti, Vader og Kamala med i heel-gruppen.

Dungeon of Doom allierede sig i 1996 sig med The Four Horsemen, og sammen fandt de otte mænd, der skulle kæmpe en speciel kamp mod Hulk Hogan og Randy Savage. Imponerende nok tabte alliancen, og Dungeon of Doom begyndte så småt at gå i opløsning. Da Hulk Hogan selv destruerede Hulkamania kort tid ved at danne heel-gruppen New World Order (nWo), fejdede gruppen med The Four Horsemen, inden den gik i opløsning. 

Wrestling
World Championship Wrestling
Stinkende perikon

 
Stinkende perikon (Hypericum hircinum) er en løvfældende busk med en tæt, halvkugleformet vækst. Ofte ses visne blade med en kraftig stank (gedelugt) langt hen på vinteren. Hele planten indeholder de stoffer, som giver bladene deres stærke lugt.

Beskrivelse 
Skud og grene er tynde og gaffelgrenede. Barken er først glat og brunrød. Senere bliver den brun med lyse striber. Gammel bark skaller af i strimler. Knopperne er modsatte, udspærrede, små og vinrøde. Ofte ses visne blade med en kraftig stank (gedelugt) langt hen på vinteren. Bladene er ægformede og helran­dede med fine kirtelhår. Oversiden er mørkegrøn, mens undersiden er grågrøn. Blomsterne sid­der 1-3 sammen ved skudspidserne. De er varmt gule med mange støvdragere. Frugterne er brune kaps­ler, der modner dårligt i Danmark.

Rodnettet er trævlet og består af en del vel fordelte hovedrødder og masser af fine siderødder. 

Højde x bredde og årlig tilvækst: 0,60 x 1,20 m (15 x 30 cm/år).

Hjemsted 
Stinkende perikon vokser som underskov under lyse egeskove eller som hede­plante i de udbredte maquis-områder omkring Middelhavet. Her findes den sam­men med bl.a. musetorn, myrte, pinje, rosmarin, spansk gyvel, steneg og ­forskellige arter af soløjetræ.

Buske
Gule blomster
Nytteplanter
Perikon
Kakuro

Kakuro er en tal-krydsogtværs.

Tallene lægges sammen lodret og vandret, og må ikke forekomme 2 gange.

dvs. 4= 3+1 ikke 2+2.

Se også 
 Sudoku

Eksterne henvisninger 

Hjernevridere
Encephalisationskvotient

Encephalisationskvotienten (EQ) er en grov tilnærmelse til et dyrs intelligens. Kvotienten er defineret som forholdet mellem den målte og den forventede hjernevægt for et dyr af samme kropsvægt. Sædvanligvis anser man EQ for et mål for hvor intelligent en dyreart er i forhold til andre dyrearter: En høj EQ betyder en høj intelligens.

Beregning af EQ 
Ud fra målinger af forskellige dyrs hjernevægt er H.J. Jerison kommet frem til denne formel:

 

I formlen skal vægten indsættes i enheden gram. Formlen er forskellig fra den ene dyregruppe til den anden, f.eks. mellem pattedyr og fugle.

Med Jerisons formel får mennesket en EQ på omkring 6,9, chimpansen 4,0 og gorillaen 1,8.
Tandhvaler, specielt delfiner, har en meget stor EQ, og nogle arter har større EQ end chimpansen, men dog mindre end menneskets.

Vises de forskellige dyrearters EQ (Jerisons) som punkter på et kropsvægt-hjernevægts plot med dobbelt-logaritmiske akser vil punkterne cirka ligge på en ret linje. Der er dog undtagelser: Pattedyr ligger forskudt i forhold til andre dyr. Primater ligger yderligere forskudt i forhold til ikke-primater.
Hos hunde har små hunderacer forholdsvis større hjerner end store hunde, men man anser dog ikke små hunde som særligt intelligente.

Adskillige husdyr har mindre hjerne end deres tilsvarende vilde type, og deres encephalisationskvotient er mindre.

Se også 
 IQ

Referencer

Litteratur 
 Kim Bruun (2009), Gymnasie BIOS, grundbog 3 , side 151, Gyldendal, 

Biologi
FrostWire

FrostWire er et frit, open source peer-to-peer (P2P) fildelingsprogram.  Det bruger Gnutella netværket og er baseret på det kendte LimeWire program.  Projektet blev startet i september 2005 efter at det kom frem, at LimeWires distributør planlagde at indlægge kode i LimeWire, som ville blokere dets brugere fra at dele ulicenserede filer.  Den første version af FrostWire blev udgivet i oktober 2005.

Mange mener, at LimeWire udvikler sin "blokeringskode" på grund af pres fra RIAA og truslen om søgsmål set i lyset af Den Amerikanske Højesterets dom i MGM Studios Inc. v. Grokster Ltd. sagen.  FrostWire hævder at have sin base uden for USA, sandsynligvis for at undgå juridisk ansvar. Holdet bag FrostWire har oplyst, at der ikke vil placeres nogen "blokeringskode" i FrostWire.

Ligesom LimeWire er FrostWire kodet i Java og er derfor ikke platform-specifik. Men hvor LimeWire både kan fås i en gratis- og en betalingsversion, findes FrostWire kun som gratisversion (som ifølge FrostWires skabere kan det samme som LimeWires betalingsversion). Frostwires kildekode er åben og programmet indeholder hverken adware eller spyware. Da FrostWires kode er baseret på LimeWires, er deres brugerflader praktisk talt identiske.

Se også
Peer-to-peer
Gnutella
LimeWire

Eksterne links

FrostWire webside 
FrostWire projektet  på SourceForge

Frie fildelingsprogrammer
Fildelingsprogrammer til Linux
Fildelingsprogrammer til OS X
Fildelingsprogrammer til Windows
Tidslinje for Frankrigs historie



Se også 
 Den franske revolution
 Tidslinje for den franske revolution

Frankrigs historie
Wallis og Futuna

Wallis og Futuna (fransk Collectivité des Îles Wallis-et-Futuna) er Frankrig oversøisk territorium (fr. collectivité d'outre-mer eller COM) i det sydlige Stillehav mellem Fiji og Samoa. Territoriet består af de tre tropiske vulkanøer Wallis (Uvea), Futuna og Alofi.

Historie 
Øerne er engang i forhistorisk tid blevet befolket af polynesiske folk fra Tonga-øerne, der oprettede de tre kongedømmer Uvea (på Wallis Island), Sigave (på Futuna) og Alo (på Alofi).

Den første europæiske kontakt med øerne hændte i maj 1616, da hollænderne Jacob Le Maire og Willem Cornelisz Schouten "opdagede" Wallis Island, men franskmændene var de første europæere, der bosatte sig på øerne. De første franske missionærer ankom i 1837 og havde held med at omvende de indfødte til katolicismen. I 1842 udbad de sig Frankrigs beskyttelse, efter en del af lokalbefolkningen havde gjort oprør, og i 1887 underskrev dronningen af Uvea en traktat, der etablerede øen som et fransk protektorat. Det samme gjorde kongerne over Sigave og Alo i 1888. Øerne blev underlagt den franske koloni Ny Caledonien. I 1959 stemte befolkningen for status som et fransk oversøisk område, hvilket blev området til del i 1961, hvorved dets underordningsforhold til Ny Caledonien ophørte. Øerne regeres formelt set stadig af tre konger.

Wallis er opkaldt efter den britiske opdagelsesrejsende Samuel Wallis.

Geografi 

Wallis og Futuna er en gruppe tropiske vulkanøer i det sydlige Stillehav, beliggende ca. to tredjedele af vejen mellem Hawaii og New Zealand. De eksakte koordinater er 13°18′S 176°12′W.

Territoriet består af de to store øer, Wallis og Futuna og den nu ubeboede ø Alofi (efter sigende blev befolkningen spist af kannibaler fra Futuna ved et enkelt krigstogt i det 18. århundrede). Dertil kommer en række ubeboede småøer. I alt dækker territoriet 274 km² med en kystlinje på 129 km. Mont Singavi (på Futuna) er med sine 765 m det højeste sted på øerne.

I senere tid er øerne især præget af afskovning som følge af, at træ er områdets primære energikilde. Dette udgør et seriøst problem, da det efterlader det bjergrige område i stor fare for bunderosion og energimangel.

Økonomi 
Øernes økonomi er næsten udelukkende baseret på det traditionelle landbrug. Således arbejder ca. 80% af befolkningen med dyrkning af kokosnødder og grøntsager, svineavl og fiskeri. Ca. 4% af befolkningen er ansat i det offentlige.

En betydelig pengesum kommer fra franske subsidier og fra at udleje fiskerirettigheder til Japan og Sydkorea.

Demografi 
Ifølge en folketælling i 2003 var territoriets samlede befolkning 14.944, hvoraf 67,4% boede på Wallis og de resterende 32,6% på Futuna. Langt størstedelen er af polynesisk afstamning; dertil findes et fransk mindretal. Mere end 16.000 wallisianere og futunianere bor som udlændinge i Ny Caledonien. Langt størstedelen af befolkningen er romersk-katolsk. De fleste taler både fransk og de indfødte wallisianske/futunianske sprog, omend kun et mindretal på ca. 10% har fransk som modersmål. Ca. halvdelen af befolkningen (mænd, såvel som kvinder) over 15 kan læse og skrive.

Referencer 

Oceanien
Øer i Frankrig
Franske oversøiske territorier
Da trifitterne kom

Da trifitterne kom (engelsk: The Day of the Triffids) er en post-apokalyptisk roman skrevet i 1951 af den engelske science fiction forfatter John Wyndham. Romanen er skrevet i førsteperson og omhandler konsekvenserne af at størstedelen af menneskeheden bliver blinde i en verden som bliver løbet over ende af giftige, omvandrende planter, og om opbygningen at en helt ny verden.

Kilder 

Litteratur i 1951
Science fiction
Romaner fra England
Hausse og baisse

Hausse (af fransk hausse) er en betegnelse for prisstigninger på varer og kursstigninger i værdipapirer og spekulation i sådanne stigninger.

Baisse (af fransk baisse) er en betegnelse for prisfald på varer og kursfald i værdipapirer og spekulation i sådanne fald.

Spekulation 
Når man regner med, at der er hausse i et marked, vil man købe de aktiver, det drejer sig om, med det samme (hvor prisen er lav) og sælge dem på et senere tidspunkt til en højere pris.

Omvendt vil man, hvis man regner med et faldende marked, forsøge at sælge aktiver til senere levering og vente med at anskaffe dem til lige før leveringstidspunktet, f.eks. ved shortselling. 

Aktiemarked
Begrebspar